CELEX: 62011CN0410
Language: sk
Date: 2011-08-01 00:00:00
Title: Vec C-410/11: Návrh na začatie prejudiciálneho konania, ktorý podal Audiencia Provincial de Barcelona (Španielsko) 1. augusta 2011 — Pedro Espada Sánchez a iní/Iberia Líneas Aéreas de España S.A.

1.10.2011   
            
            
               SK
            
            
               Úradný vestník Európskej únie
            
            
               C 290/7
            
         Návrh na začatie prejudiciálneho konania, ktorý podal Audiencia Provincial de Barcelona (Španielsko) 1. augusta 2011 — Pedro Espada Sánchez a iní/Iberia Líneas Aéreas de España S.A.
   (Vec C-410/11)
   2011/C 290/11
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Audiencia Provincial de Barcelona
   
      Účastníci konania pred vnútroštátnym súdom
   
   
      Žalobcovia: Pedro Espada Sánchez a iní
   
      Žalovaná: Iberia Líneas Aéreas de España S.A.
   
      Prejudiciálne otázky
   
   
               1.
            
            
               Má sa obmedzenie zodpovednosti dopravcu za zničenie, stratu alebo poškodenie batožiny na 1 000 práv osobitného čerpania pre každého cestujúceho uvedené v článku 22 ods. 2 Montrealského dohovoru o zjednotení niektorých pravidiel pre medzinárodnú leteckú dopravu v spojení s článkom 3 ods. 3 tohto dohovoru vykladať v tom zmysle, že ide o maximálnu hranicu uplatniteľnú na každého cestujúceho, ak viacerí cestujúci cestujú spoločne a spoločne zapíšu aj ich batožinu bez ohľadu na to, že počet batožín je nižší než počet skutočne cestujúcich?
            
         
               2.
            
            
               Alebo sa má obmedzenie zodpovednosti stanovené v tomto ustanovení vykladať v tom zmysle, že každý kus zapísanej batožiny pripadá len na jedného cestujúceho, ktorý môže požadovať náhradu škody, takže maximálna hranica platí len pre jedného cestujúceho, hoci sa preukázalo, že stratená batožina opatrená jediným identifikačným batožinovým štítkom patrí viacerým cestujúcim?